**10. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2023. február 22-én tartandó nyilvános testületi ülésére.**

**Tárgy:**  Együttműködési megállapodás- pszichiátriai és szenvedélybeteg nappali ellátására

**Előterjesztő**: Fábián Gusztáv polgármester

**Előkészítette:** Nagy Éva, ügyintéző

--------------------------- Jogszabállyal nem ellentétes

Előterjesztő

-----------------------------------

dr. Szabó Tímea címzetes főjegyző

Tisztelt Képviselő-testület!

A Tapolcai Szociális és Egészségügyi Alapellátási Intézményi Társulás látja el a Tapolcai Járás területén levő települések vonatkozásában a pszichiátriai – és szenvedélybetegséggel élők segítését. 2022. február 1. napjától Tapolcán nappali ellátást biztosítanak Tapolca, Raposka és Gyulakeszi ellátási területtel.

A pszichiátriai osztályon és a szakrendelésen segítséget kérő betegek is a nappali ellátásba kerülnek átirányításra. Az elmúlt időszak tapasztalatai alapján a hozzájuk irányított betegek a Tapolcai járás egész területéről érkeznek.

Tekintettel arra, hogy az ellátási területen kívülről is érkeznek segítséget kérők, ezért az ő ellátásuk után nem tudnak normatív állami támogatást igényelni. Az Szociális Egészségügyi és Alapellátási Intézményi Társulás megkereste a környező települések Önkormányzatait, hogy munkájukat támogassák azzal, hogy együttműködési megállapodást kötnek az Intézménnyel annak érdekében, hogy az ellátási területen kívülről érkezők után is a normatív állami támogatás megigényelhető legyen. A megállapodás alapján az Önkormányzatnak egyéb fizetési kötelezettsége az Intézmény felé nincs.

Az Intézmény levele, valamint a megállapodás tervezete az előterjesztés melléklete.

*Határozati javaslat:*

*A)*

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

/2023. (…) HATÁROZATA

*A pszichiátriai- és szenvedélybetegek nappali ellátása biztosításáról szóló együttműködési megállapodásról*

Salföld Község Önkormányzata Képviselő-testülete a Tapolcai Szociális Alapszolgáltatási Intézményi Társulással (8300 Tapolca, Hősök tere 15.) a pszichiátriai – és szenvedélybetegek nappali ellátására együttműködési megállapodást köt.

Felhatalmazza a polgármestert az együttműködési megállapodás aláírására.

Felelős: Fábián Gusztáv polgármester

Határidő: azonnal

B)

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

/2023. (…) HATÁROZATA

*A pszichiátriai- és szenvedélybetegek nappali ellátása biztosításáról szóló együttműködési megállapodásról*

Salföld Község Önkormányzata Képviselő-testülete a Tapolcai Szociális Alapszolgáltatási Intézményi Társulással (8300 Tapolca, Hősök tere 15.) a pszichiátriai – és szenvedélybetegek nappali ellátására nem kíván megállapodást kötni.

Utasítja a polgármestert, hogy a döntésről a Tapolcai Szociális Alapszolgáltatási Intézményi Társulás elnökét tájékoztassa.

Felelős: Fábián Gusztáv polgármester

Határidő: azonnal